

REPUBLIKA HRVATSKA

VARAŽDINSKA ŽUPANIJA

 OPĆINA VINICA

**OSNOVNA ŠKOLA VINICA**

KLASA: 007-04/23-02/1

URBROJ: 2186-142-01-23-41

U Vinici, 22. kolovoza 2023.

**ZAPISNIK SJEDNICE ŠKOLSKOG ODBORA**

**(zapisnik sjednice br. 31)**

Trideset i prva sjednica Školskog odbora Osnovne škole Vinica održala se 22. kolovoza 2023. godine s početkom u 18:00 sati u velikoj zbornici Osnovne škole Vinica

Prisutni: Vesna Hrnčić, Branimir Štimec, Melani Gavrić, Maja Krznar, Martina Kapljić, Nikolina Siročić

Opravdali izostanak: Marijan Mihalić

Ostali: Mirjana Jambriško (ravnateljica), Marina Drvarić (tajnica)

Utvrđeno je da sjednica ima kvorum jer je prisutna većina članova Školskog odbora (6 članova).

Predloženi dnevni red sjednice jednoglasno je prihvaćen te on glasi:

1. Verifikacija zapisnika prethodne sjednice Školskog odbora (30. sjednice Školskog odbora)
2. Donošenje Odluke o odabiru kandidata za radno mjesto kuhar/ica na neodređeno nepuno radno vrijeme, 20 sati tjedno – mjesto rada Marčan
3. Donošenje Odluke o odabiru kandidata za radno mjesto kuhar/ica na neodređeno nepuno radno vrijeme, 20 sati tjedno – mjesto rada Gornje Ladanje
4. Donošenje Odluke o raspisivanju natječaja za radna mjesta pomoćnik/ica u nastavi na određeno nepuno radno vrijeme, 20 sati tjedno, 4 izvršitelja
5. Razno

**Točka 1** Na zapisnik prethodne sjednice (br. 30) nije bilo primjedbi te je on jednoglasno prihvaćen.

**Točka 2** Ravnateljica Mirjana Jambriško govorila je kako je na temelju Odluke Školskog odbora o raspisivanju natječaja za radno mjesto kuhara/ice na neodređeno nepuno radno vrijeme, 20 sati tjedno te suglasnosti Ministarstva znanosti i obrazovanja (KLASA: 602-02/23-07/00284, URBR: 533-05-23-0002 od 13.2.2023.) raspisan je natječaj za spomenuto radno mjesto i to 3.8.2023. s rokom prijave na natječaj od 8 dana (do 11.8.2023.) a koji je bio objavljen na mrežnim stranicama i oglasnoj ploči Hrvatskog zavoda za zapošljavanje i mrežnoj stranici Osnovne škole Vinica. Dana, 3.8.2023. imenovano je tročlano povjerenstvo za provedbu natječaja. Nakon izvršene administrativne formalne provjere utvrđeno je da su na natječaj pristigle dvije molbe. Uvidom u dokumentaciju prijavljenih kandidata zaključuje se kandidatkinja Sandra Korunek ispunjava uvjete za zasnivanje radnog odnosa na neodređeno radno vrijeme (završeni obrazovni program srednje stručne spreme ugostiteljstvo i turizam – kuhar), dok kandidatkinja Valentina Kranjčić ne ispunjava uvjete za zasnivanje radnog odnosa na neodređeno radno vrijeme (završeni trogodišnji srednjoškolski program kozmetičar) te će se, ukoliko stručna osoba ne zadovolji na usmenoj procjeni i vrednovanju, moći sklopiti ugovor najdulje do pet mjeseci prema čl. 107. stavku 12. Zakona. Nakon obavljene procjene i vrednovanja kandidatkinja sastavila se lista kandidata prema ostvarenim bodovima, Sandra Korunek ostvarila ukupno 26 bodova a Valentina Kranjčić je ostvarila ukupno 23 boda. Povjerenstvo je predložilo ravnateljici da kandidatkinju s najvećim brojem bodova predloži Školskom odboru na davanje suglasnosti za sklapanje ugovora o radu. Nakon javnog glasovanja suglasnost za sklapanje ugovora o radu na neodređeno nepuno radno vrijeme na radnom mjestu kuharice sa kandidatkinjom Sandrom Korunek je dana jednoglasno.

**Točka 3** Ravnateljica Mirjana Jambriško govorila je kako je na temelju Odluke Školskog odbora o raspisivanju natječaja za radno mjesto kuhara/ice na neodređeno nepuno radno vrijeme, 20 sati tjedno te suglasnosti Ministarstva znanosti i obrazovanja raspisan je natječaj za spomenuto radno mjesto i to 3.8.2023., mjesto rada Gornje Ladanje, s rokom prijave na natječaj od 8 dana (do 11.8.2023.) a koji je bio objavljen na mrežnim stranicama i oglasnoj ploči Hrvatskog zavoda za zapošljavanje i mrežnoj stranici Osnovne škole Vinica. Dana, 3.8.2023. imenovano je tročlano povjerenstvo za provedbu natječaja. U natječajnom roku pristigle su 2 prijave. Uvidom u dokumentaciju prijavljenih kandidata zaključuje se kandidatkinja Sandra Korunek ispunjava uvjete za zasnivanje radnog odnosa na neodređeno radno vrijeme (završeni obrazovni program srednje stručne spreme ugostiteljstvo i turizam – kuhar), dok kandidatkinja Sanja Šipek ne ispunjava uvjete za zasnivanje radnog odnosa na neodređeno radno vrijeme (završeni program voćar-vinogradar-vinar) te će se, ukoliko stručna osoba ne zadovolji na usmenoj procjeni i vrednovanju, moći sklopiti ugovor najdulje do pet mjeseci prema čl. 107. stavku 12. Zakona. Prijave obje kandidatkinje su pravovremene, uredne i potpune. Utvrdilo se da će se na usmenu procjenu i vrednovanje kandidata po natječajnom postupku pozvati obje kandidatkinje jer se kandidatkinja Sandra Korunek prijavila na oba natječaja tj na različita mjesta rada. Kandidatkinje su pozvane na usmenu procjenu i vrednovanje kandidata Pozivom objavljenim na mrežnim stranicama Škole 14.8.2023. s naznakom da će se vrednovanje i procjena izvršiti 21.8.2023. s početkom u 09:30 sati u prostorijama OŠ Vinica. Obje kandidatkinje su se odazvale procjeni i vrednovanju. Sanja Šipek je ostvarila ukupno 26 bodova dok je kandidatkinja Sandra Korunek ostvarila ukupno 23 boda. Zakonski, kandidatkinja Sandra Korunek, ima prednost jer ispunjava formalne uvjete natječaja, no kandidatkinja je odabrana za sklapanje ugovora o radu za radno mjesto kuharice u Marčanu. Povjerenstvo je predložilo ravnateljici da kandidatkinju s najvećim brojem bodova predloži Školskom odboru na davanje suglasnosti za sklapanje ugovora o radu. Nakon javnog glasovanja suglasnost za sklapanje ugovora o radu na određeno nepuno radno vrijeme na radnom mjestu kuharice sa kandidatkinjom Sanjom Šipek je dana jednoglasno.

**Točka 4** Ravnateljica je govorila kako je na temelju Rješenja učenika s teškoćama o odobrenju osiguravanja potpore pomoćnika u nastavi potrebno raspisati natječaj za 4 izvršitelja te je zatražila suglasnost tj. donošenje odluke Školskog odbora o raspisivanju natječaja za spomenuta radna mjesta. Nakon javnog glasovanja suglasnost je dana jednoglasno.

**Točka 5** Pod točkom „Razno“, ravnateljica Mirjana Jambriško upoznala je prisutne da će prvi dan nastave godine 2023./2024. učenike na klupama u učionicama dočekati udžbenici i radne bilježnice financirani od Ministarstva znanosti i obrazovanja (udžbenici) te Općine Vinica (radne bilježnice i likovne mape) na čemu se zahvalila. Raspored dočeka prvašića još nije poznat (vremenski slijed). Imamo sveukupno 29 učenika prvih razreda, od toga 8 u PŠ G. Ladanje, 1 u PŠ Natkrižovljan i 20 učenika u OŠ Vinica.

Govorila je i o upisu novih učenika u 2. i 3. razred te da je osnivač Odlukom o broju razrednih odjela odobrio razdjeljivanje dosadašnjeg 2.a razreda, dakle u šk. godini 2023./2024. škola ima jedan razredni odjel više nego prošle godine (sveukupno 18).

Govorila je i o tome da se krenulo u postupak izrade školske sportske dvorane Područne škole Gornje Ladanje, a da će idejno rješenje školske sportske dvorane biti spremno u rujnu.

Dodatnih pitanja nema.

Kraj sjednice: 18:40 h

Zapisničar,

Marina Drvarić, tajnica OŠ Vinica

\_\_\_\_\_\_\_\_\_\_\_\_\_\_\_\_\_